CELEX: 62020TN0649
Language: et
Date: 2020-10-27 00:00:00
Title: Kohtuasi T-649/20: 27. oktoobril 2020 esitatud hagi – ühisettevõte Clean Sky 2 versus NG

14.12.2020   
            
            
               ET
            
            
               Euroopa Liidu Teataja
            
            
               C 433/65
            
         
      27. oktoobril 2020 esitatud hagi – ühisettevõte Clean Sky 2 versus NG
      (Kohtuasi T-649/20)
      (2020/C 433/80)
      Kohtumenetluse keel: itaalia
      
         Pooled
      
      
         Hageja: ühisettevõte Clean Sky 2 (esindajad: advokaat M. Velardo ja B. Mastantuono)
      
         Kostja: NG
      
         Nõuded
      
      Hageja palub Üldkohtul:
      
                  —
               
               
                  mõista kostjalt toetuslepingu nr 632420 „FIMAC, FAST impact cross-analysis methodology for Composite leading edge Structures“ alusel Euroopa Liidu seitsmenda raamprogrammi raames ühisettevõtte Clean Sky 2 kasuks välja 168 062,23 eurot, millele lisandub Euroopa Keskpanga poolt oma peamiste refinantseerimistehingute suhtes kohaldatav intressimäär 3,5 % alates 13. juulist 2019 kuni summa tegeliku tasumiseni;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja järgmise väite.
      Kostja rikkus oma lepingulisi kohustusi, kui ta jättis tagasi maksmata personalikuludega seotud summa, mis loeti toetuskõlbmatuks. Sellest tulenevalt väljastas hageja 12. juulil 2019 võlateate 168 062,23 eurole, mis oli juba makstud äriühingule Alpha Consulting Service Srl, mis on äriregistrist kustutatud. Nimelt on Itaalia õiguse kohaselt kostja vastutav äriühingu Alpha Consulting Service Srl lepinguliste kohustuste rikkumise eest, kuna ta esineb kui osanik ja likvideerija ning esindaja äriühingule Alpha Consulting Service Srl, mis on äriregistrist kustutatud. Äriühingu vastuväited pärast võlateate väljastamist on üldised, ebatäielikud ja põhistamata ning tunduvad seega täielikult põhjendamatud. Sellest tulenevalt on hagejal õigus nõuda makstud summa tagastamist ja tagasimaksmist, millele lisandub viivis.